Prado muuseum

**Prado muuseum** on muuseum Hispaanias Madridis. Seal asub üks maailma suuremaid kunstikogusid.

Kogusse kuulub ligikaudu 8200 joonistust, 7600 maali, 4800 trükist ja 1000 skulptuuri, lisaks muid museaale. Välja on pandud kunstiteoseid 12. sajandist kuni 19. sajandi alguseni. Eksponeeritud on tähtsamate Hispaania, Itaalia ja flaami kunstnike, sealhulgas Francisco de Goya, Diego Velázqueze, Sandro Botticelli, Michelangelo Caravaggio, El Greco, Artemisia Gentileschi, Giambattista Pittoni, Andrea Mantegna, Raffaeli, Rembrandti, Peter Paul Rubensi, Hieronymus Boschi ja paljude teiste teoseid.

Prado on Hispaania suurim ja külastatuim muuseum ning 2020. aasta andmetel maailmas külastatavuselt 16. kohal. 

## Ajalugu
Hoone, kus asub tänapäeval Prado muuseum, ehitati 1785. aastal Hispaania kuninga Carlos III soovil arhitekt Juan de Villanueva plaani järgi ning oli algselt kavandatud majutama ajalookogu. Otsuse kohendada see kuninglikuks maali- ja skulptuurimuuseumiks langetas tema lapselaps Fernando VII. Muuseum avati hoones 1819. aasta novembris. Sel ajal kuulus kogusse 1510 pilti. 

Koos kogu laienemise ja külastajate hulga kasvuga on hoonet 19. sajandist alates ümber ehitatud. Praeguseks on Villanueva kavandatud hoonele lisatud uus hoone (arhitekt Rafael Moneo), mis on vana hoonega ühendatud.

## Kogud
Prado muuseumi kogud põhinevad kuninglikul kunstikogul, mida hakati laiendama 16. sajandil alguses Aragóni ja Kastiilia kuninga Carlos I, seejärel Habsburgide ja Bourbonide dünastia valitsemisajal. Kuninglikku kogusse kuuluvad näiteks sellised teosed nagu Rogier van der Weydeni "Kristuse ristilt võtmine" (u 1435), Hieronymus Boschi "Maiste naudingute aed" (u 1490–1510), El Greco "Portree kätt rinnal hoidvast härrasmehest" (1583), Francisco de Goya "Hispaania kuninga Carlos IV perekond" (1800), "Andrea Mantegna "Neitsi surm" (u 1462–1464), Raffaeli "Püha perekond" (ka "La Perla", 1518–1520), Tiziani "Karl V Mühlbergis" (ka "Karl V ratsaportree", 1548) ja Albrecht Düreri autoportree (1498).

Kogule lisandusid Trinidadi muuseumi (*Museo de la Trinidad*) maalid, nende seas Jan van Eycki kooliga seostatav kolmeosaline altarimaal "Elukaev" (1440–1450) ja El Greco *doña* María de Aragóni kooli kabeli jaoks loodud viis maali. 

Pärast muuseumi ametlikku avamist on kogusse lisatud annetuste, päranduste ja ostudena 2300 maali, hulgaliselt skulptuure, trükiseid, joonistusi ja muid kunstiteoseid. 

Ühe suurema kunstnikukogu, ligikaudu sada teost, moodustavad Francisco de Goya tööd. Esindatud on enamik ta tähtsamaid töid, nagu "Alasti ''maja''" (1790–1800), "Hispaania kuninga Carlos IV perekond" (1800), "2. mai 1808" (1814), "3. mai 1808 (Ülestõusnute mahalaskmine)" (1814) ja "Saturn õgib oma lapsi" (1819–1823).

### Kunstišedöövreid

Fail:Tizian 091.jpg|Tiziani "Aadama langemine" (u 1570)
Fail:Trinidad El Greco2.jpg|El Greco "Püha kolmainsus" (1577–1579)
Fail:El caballero de la mano en el pecho, by El Greco, from Prado in Google Earth.jpg|El Greco "Portree kätt rinnal hoidvast härrasmehest" (1583)
Fail:Velazquez-The Surrender of Breda.jpg|Diego Velázqueze "Breda alistumine" (1634–1635)
Fail:Velázquez - Dios Marte (Museo del Prado, 1639-41).jpg|Diego Velázqueze "Puhkav Mars" (1639–1641)
Fail:Peter Paul Rubens 115.jpg|Peter Paul Rubensi "Parise kohus" (1638–1639)
Fail:Francisco de Zurbarán 006.jpg|Francisco Zurbaráni "Agnus Dei" (1635–1640)
Fail:Murillo immaculate conception.jpg|Bartolomé Esteban Murillo "Rikkumatus" (1678)
Fail:El dos de mayo de 1808 en Madrid.jpg|Francisco de Goya "2. mai 1808" (1814)
Fail:El Tres de Mayo, by Francisco de Goya, from Prado in Google Earth.jpg|Francisco de Goya "3. mai 1808 (Ülestõusnute mahalaskmine)" (1814)
Fail:Goya Dog.jpg|Francisco de Goya "Koer" (1819–1823)
Fail:Francisco de Goya, Saturno devorando a su hijo (1819-1823).jpg|Francisco de Goya "Saturn õgib oma lapsi" (1819–1823)
Fail:Las Meninas, by Diego Velázquez, from Prado in Google Earth.jpg|Diego Velázqueze "Õuedaamid" (ka "Las Meninas", 1656)
Fail:Correggio Noli Me Tangere.jpg|Antonio da Correggio "Noli me tangere" (u 1523–1524)
Fail:Albrecht Dürer - Adam and Eve (Prado) 2.jpg|Albrecht Düreri "Aadam ja Eeva" (1507)
Fail:The Triumph of Death by Pieter Bruegel the Elder.jpg|Pieter Bruegel vanema "Surma triumf" (1562)


## Viited

## Välislingid

*Prado muuseumi koduleht (hispaania ja inglise keeles)